Over 5.200 funnet døde etter tyfonen på Filippinene
To uker har gått siden tyfonen, som var den kraftigste som noensinne har blitt registrert over land, feide over deler av Filippinene. Etter hvert som opprydningsarbeidet pågår, finner redningsmannskapene stadig flere døde i ruinene av knuste hus. Fredag var 5.209 bekreftet døde mens 1611 var savnet.
Tallet på døde etter tyfonen Haiyan på Filippinene har passert 5200, opplyser myndighetene i landet.